**Շատախ**, գավառակ Արևմտյան Հայաստանում, Վանի վիլայեթի Վանի գավառում։ Գտնվում էր Արևելյան Տիգրիսի ակունքի շրջանում։ Կենտրոնը Շատախ ավանն էր։

Տարածքով համապատասխանում է Մոկք աշխարհի Ջերմաձոր գավառին։

Աշխարհագրություն
----------------

Գավառակն անտառապատ է, ջրառատ և գեղատեսիլ։ Գավառակի հյուսիս-արևմտյան կողմում մոտ 15 կմ երկարությումբ և 8 կմ լայնությամբ տարածվում էր Փեսանդաշտը, որն ուներ արգավանդ հողեր։

Հյուսիս-արևելքից հարավ-արևմուտք ձգվող փորով հոսում էր Արևելյան Տիգրիսը, որը գավառակը կիսում էր 2 մասի։

Բնակչություն
------------

XIX դարի 80-90-ական թվականներին Նորդուզ գավառակի հետ միասին ուներ 26245 հայ, 447 ասորի և 5190 քուրդ բնակիչ։

Պատմություն
-----------

Գավառակը մինչև XIX դարի 60-70-ական թվականներին պահպանում էր իր ներքին ինքնավարությունը։ Հայ իշխան Մահտես Սահակից հետո գավառակում նշանակվել էր քուրդ գավառապետ։

Շատախի հայերը 1896 և 1915 թվականներին հերոսական մարտեր մղեցին թուրք ջարդարարների դեմ։ Նրանցից շատերն ընկան անհավասար կռիվներում, իսկ մյուսները գաղթեցին տարբեր երկրներ։ Գավառակի հայկական գյուղերն ամբողջապես ավերվեցին 1915 թվականի Մեծ Եղեռնի ժամանակ։

Տնտեսություն
------------

Բնակչության հիմնական զբաղմունքը խաղողագործություն, երկրագործություն, շալագործությունն ու փայտագործությունն էր։ Ընկուզենիները գավառակի ձորերում ամբողջական անտառներ էին կազմում և աշնանը բնակիչնեը մեծ քանակությամբ ընկույզ էին հավաքում։

Պատմամշակութային կառույցներ
---------------------------

Շատախը Նորդուզի գավառակի հետ միասին ուներ 46 եկեղեցի։ Շատախում էր գտնվում Ս. Հոգյաց հայտնի վանքը։

Կրթություն
----------

Նորդուզի գավառակի հետ միասին ուներ 7 հայկական վարժարան։

Վարչական բաժանում
-----------------

XIX դարի 80-90-ական թվականներին Նորդուզ գավառակի հետ միասին ուներ 115 գյուղ։

Գավառակի հայաբնակ գյուղերն էին՝ Առեղ, Առիգոմ, Առոսկի, Արեհ, Արմաշտ, Աքրուսը, Բախչականց մագրա, Գոմեր, Գոտիս, Դարենց Ներքին, Դարենց Վերին, Երիցու մազրա, Ծումար, Ծիծանց, Ծուղ, Կաղաղիս, Կաղպին, Կաճեթ, Կայնեմերան, Կասր, Կարադեր, Կոճեր, Կոռիչ, Կոռովանք, Կվերս, Հաշկենց, Հիգի, Հինենց, Հորիս, Ճամիկ, Մարդակերոց, Մարծեղ, Մաքոշք, Մուսկավեն, Նարո մազրա, Նառ, Նավահանդ, Շահրուր, Շահո մազրա, Պաղք, Պապոնց մագրա, Պոլս, Ջնուկ, Սակ, Սարկեթ, Սողվանց, Սվիտկին, Սվիտկինա գոմեր, Վախրով, Տղասպար, Փադենց, Քոսենց մագրա, Քրմենց գյուղերը և Շատախ ավանը։

Տես նաև
-------

* Վանի նահանգի հայաբնակ բնակավայրեր

Ծանոթագրություններ
------------------

1. ↑  «Հայաստանի և հարակից շրջանների տեղանունների բառարան», հտ 4, էջ 82

Աղբյուրներ
----------

* «Հայաստանի և հարակից շրջանների տեղանունների բառարան» (5 հատորով), 1986-2001 թթ. Երևանի Համալսարանի հրատարակչություն

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Վանի Շատախի գավառ |
| --- |
|  |
| Քաղաքներ | Շատախ |
|  |
| Գյուղեր | Ալան • Ալիան • Ալոկան • Աղջուր • Այգի • Աչխրո • Առեղ • Առիգոմ • Առոսկի • Ավան • Ավզնի • Արմշատ • Արկանիս • Արջկանց • Աքրուս • Բախչկանց-Մզրեն • Բլիսավա • Բոզ • Բոլս • Գլեսոր • Գյորանդաշտ • Գովան • Դարենց Վերին • Դարենց Ներքին • Երիցու մզրե • Թաղվերս • Խազափյուրան • Խաչանց • Խռան • Խոլքտուն • Խումար • Ծիծանց • Ծուղ • Կաղազիս • Կաղպի • Զևե • Կաճեթ • Կայնեմերան • Կասր • Կարադեր • Կոռիչ • Կոռովանք • Կվերս • Հաշկանց • Հարո մզրե • Հինենց • Մարդակերոց • Մարդանց • Մարծեղ • Մաքոշկ • Մուսկավա • Նառ Վերին • Նառ Ներքին • Նավհանդ • Նքյուս • Շահրուր • Շամո մզրե • Շեղջանց • Շիդան • Շինա մզրե • Շիվռաշ Ներքին • Շոռե մզրե • Ոգիս • Պաղկ • Պապոնց մզրե • Ջնուկ • Սակ • Սարգետ • Սևտիկին • Սիվտկնա գոմեր • Սոզվանց • Սվարա մզրե • Սևիկ • Վախրով • Տղասպար • Փաղենց • Քոսենց մզրե • Քրմենց |
|  |
| Գյուղախմբեր | Ալան |
|  |
| Պորտալ:Արևմտյան Հայաստան |

 |


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Վանի վիլայեթ |
| --- |
|  |
| Հեքյարիի գավառ | Աղբակ • Բեթելշաբաբ • Գավառ • Թիար • Համիդիե • Խոշաբ • Շամդինան • Շեբաբ • Ջուլամերկ • Օրամար |
|  |
| Թիմարի գավառ | Արճակ • Թիմար |
|  |
| Վանի գավառ | Աբաղա • Արծկե • Արճեշ • Բերկրի • Գավաշ • Կարճկան • Հայոց Ձոր • Մոկս • Նորդուզ • Շատախ • Սարսու • Վան |
|  |
| Պորտալ:Արևմտյան Հայաստան |

 |